****

**NYHRDSBREV MAJ 2024**

Kære forældre og børn

Efter en lidt blandet april måned rent vejrmæssigt – er vi nu klar til maj måned og håber vi får mere varme og mere stabilt vejr. Så bliver det også meget nemmere at komme udenfor, fordi børnene ikke længere behøver at have så meget tøj på. Vi ved at børnene glæder sig til, at kunne slippe for overtræksbukser og flyverdragter, det gør de voksne for øvrigt også.

April blev en travl måned specielt for Mellemstuebørnene. De brugte den første uge på deres årlige cykelture. Børnene blev delt i to hold og hvert hold cyklede to dage. De blev lidt udfordret af vejret der både bød på regn, blæst og ikke mindst kulde. Det var kun den sidste dag der bød på godt cykel vejr, med tørvejr og ingen blæst. Det skal siges, at der ingen klager var fra børnene, de var super seje, og gennemførte alle sammen til kryds og slange, og blev alle udnævnt til super cyklister.

Samtidig var det også måneden hvor Mellemstuebørnene, skulle afslutte den nuværende Mellemstue.

Hele uge 17 stod i afskedens tegn. Alle ugens dage havde vi hver dag børn i den gode stol. Her sad børnene på skift og tronede og så meget stolte ud. Vi gennemgik deres mapper, sang et par sange og de andre børn overdyngede det enkelte barn i den gode stol med komplimenter. Til sidst fik hvert barn traditionen tro en lille boggave med på deres vej ud af børnehaven.

D. 24. inviterede hele den gamle Mellemstue til afslutningsfrokost for hele børnehaven. Dette foregik som en smør- selv- dag. Der blev et langt bord på Brumbasserne, hvor vi alle sad og nød alle de dejlige sager. Stor tak til Lisa der var tovholder på arrangementet, og tak til alle de andre forældre for en dejlig frokost.

D. 27. april afholdte vi forårs arbejdsdag. Her blev der olieret gyngestativ, klatretårn og borde bænkesæt, ordnet bede osv. Der var selvfølgelig også tid til masser af hygge og socialt samvær. Som altid blev det en rigtig god dag, og børnene synes det er skønt, at have jer forældre med i børnehave på en anden måde end de plejer. Tusind tak for hjælpen.

D. 30. april blev det så dagen hvor vi skulle sige farvel, til de første ni børn der skal videre i fritidshjem og SFO i 2024. Det var samtidig dagen hvor vi holdt en officiel afslutning for Mellemstuen. Vi holdte en lille fest om eftermiddagen. Her blev der spist lidt lækkert, drukket saftevand, leget sjove lege og danset. Efter festen blev det så tid til farvel til Aske, Sara, Emmi, Erica, Isabella, Karla, Leonora, Mikkel og Thanetphon. Vi vil gerne sige en stor tak for lån af jeres dejlige unger og ønsker jer og jeres børn alt godt i fremtiden. Vi håber dog på, at se dem alle igen til vores sommerfest d. 21. juni. De bliver i hvert fald inviteret. Der skal også lyde en kæmpe stor tak for den meget flotte gave og de meget rørende hilsner fra alle jer Mellemstue forældre og børn. Det er vi alle dybt taknemmelige for.

Selve invitationen til sommerfesten kommer i løbet af maj. Men sæt allerede nu et stort X i kalenderen fredag d. 21.juni. Det plejer at være en rigtig hyggelig sommerfest.

Vi skal samtidig sende en stor tak til, Nannie (Emmies mor) Sara og Jens (Ericas mor og far), Lasse og Karina (Karlas far og mor) og Pernille (Thanetphons mor) for deres arbejde i forældrebestyrelsen. Det har været en fornøjelse, at have jer alle med, så en kæmpe tak for jeres indsats og støtte.

Vi har været så heldige, at der en dag i marts kom en ældre dame (Tove) forbi og spurgte om hun ikke måtte komme og læse historie for børnene en gang imellem. Hun er gået på pension og ville gerne have noget nyttigt, at tage sig til en gang imellem. Vi aftalte med Tove, at hun kunne komme en gang om ugen i april og så kunne vi se hvordan det gik. Det er gået så fint. Tove er rigtig glad for at komme og børnene synes det er hyggeligt når Tove kommer og læser. Hun læser først for en gruppe af de små og derefter for en gruppe af de store børn. Vi har aftalt med Tove, at vi fortsætter. Så når jeres børn fortæller om Tove, ved I hvem det er.

D. 1. maj skal vi byde de første af en række nye børn velkommen. Vi skal sige et stort velkommen til Vilja, der er Alva fra mellemstuens lillesøster, Johan der er Nicolines lillebror og så skal vi byde velkommen til Johannes og hans familie der er helt nye i børnehaven. Stort Velkommen til jer alle.

D. 3. maj vil de børn der endnu ikke har forladt os, være med til en fælles opstart for den nye Mellemstue.

D 15. maj byder vi velkommen til endnu to børn det er Agnes og hendes familie og Victoria og hendes familie. Begge familier er nye i børnehaven, stort velkommen til jer også. Glæder os til at have jer alle hos os.

I uge 20, skal vi så igen, sige velkommen til to skole praktikanter fra Peder Lykke skolen. Det er Sif og Caroline.

I hele uge 20, har vi også vores traditionelle plante uge, her må børnene meget gerne medbringe en sommerblomst (i potte), som vi kan plante ud i vores have og passe sommeren igennem. Vi vil plante hele ugen så alle børn kommer til, at plante deres egen blomst. På den måde ved de lige præcis hvor deres egen blomst står, så de kan være med til at passe den, og se hvordan den udvikler sig. Vi har rigtig gode erfaringer med spanske margueritter, pelargonier, lavendler. Det er nogle blomster der er nemme at passe og børnene kan virkelig se hvordan de vokse og udvikler sig.

Når vi så kommer til d. 22.-23. og 24. maj, skal vi byde velkommen til 3 franske skole praktikanter. De skal være her, for at se hvordan man arbejder i en dansk børnehave. Vi har haft kontakt med dem i over et år. De tre elever er mellem 13 og 15 år gamle. Så stort Bonjour til dem, sikker på det bliver spændende at have dem i huset.

D. 23. maj har vi den sidste smør-selv dag, på denne side af sommerferien. Der kommer opslag i vindfanget når vi nærmer os.

I slutningen af maj begynder vi så småt med vore ture ud af huset. Der kommer opslag i vindfanget. På turdagene er det en god ide, at give børnene en tur-madpakke (klapsammenmad samt noget grønt) med. Vi tager af sted i samlet flok, så de små nye, der endnu ikke har været med på tur, kan læne sig op ad de ældre børn og se ”hvordan man gør”. De første ture går til legepladser i nærområdet.

I må meget gerne give jeres børns garderober et forårs tjek. Vintertøjet kan godt tages med hjem, men det omskiftelige vejr gør, at det er en god ide, at der er skiftetøj, termotøj, regntøj mv. Måske er det også en god ide lige tjekke størrelserne på skiftetøjet. De vokser jo de børn.

Vi er også kommet til den tid på året, hvor solcremen bliver en vigtig del af vores hverdag. I sørger for at børnene har fået solcreme på hjemmefra – så sørger vi for at supplerer midt på dagen og efter behov.

Fortsat godt forår til alle.